proxectonos/corpus_dominio_legal_administrativo_tmp huggingface dataset:
19/12/2018 | Administración LocalMunicipal
Val do Dubra
Aprobación padrón de augas, sumudoiros e depuracion do 4º trimestre de 2018

Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao CUARTO trimestre do ano 2018, que ascende a cantidade de 34.074,85 euros, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. Abastecemento de auga 22.664,48 euros. Rede de sumidoiros 1.636,39 euros. Deputación de Augas residuais 6.677,74 euros. IVE (10%) 3.096,24 euros O prazo de ingreso voluntario das débedas correspondentes ao CUARTO trimestre de 2018 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 13 de decembro de 2018. O Alcalde. Francisca Araceli Dichos Damoun.
19/12/2018 | Administración LocalMunicipal
Mugardos
Delegación de funcións da Alcaldía na 1.ª tenente de alcalde

A N U N C I O A alcaldesa, con data 12.12.2018, ditou a seguinte RESOLUCIÓN con número 1312/2018: “Asunto: DELEGACIÓN DE FUNCIÓNS DA ALCALDÍA NA 1.ª TENENTE DE ALCALDE Tendo que ausentarme do municipio, por mor da asistencia desta Alcaldía a unha xuntanza entre unha representación municipal e o Comité de Empresa do Concello de Mugardos no Consello Galego de Relacións Laborais, xuntanza que está fixada para as 10.30 horas do día 13 de decembro de 2018. Pola presente e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), pola presente RESOLVO: Primeiro. –Delegar a totalidade das miñas funcións na 1.ª tenente de alcalde, Dna. MANUEL PEDRO VIEYRA PETRASH, dende ás 09.30 horas do día 13 de decembro de 2018. Na documentación elaborada farase constar a autorización de dita delegación. Segundo. –Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuízo da súa efectividade dende o día seguinte ao da presente Resolución. Mugardos, asinado dixitalmente na data que figura na marxe pola alcaldesa.” Mugardos, 12 de decembro de 2018. A ALCALDESA Asdo.: MARÍA DEL PILAR DÍAZ OTERO
19/12/2018 | Administración LocalMunicipal
Narón
Secretaría
Publicidade de formalización de contratos a data de 13 de decembro de 2018

Publicidade de formalización de contratos De acordo co disposto no artigo 154.2 do Real decreto lexislativo 3/2011 de 14 de novembro, polo que se aproba o Texto refundido da Lei de contratos do sector público, cando a contía do contrato sexa igual ou superior a 100.000 € ou, no caso de contratos de xestión de servizos públicos, cando o presuposto de gastos de primeiro establecemento sexa igual ou superior a dito importe ou o seu prazo de duración exceda cinco anos, deberá publicarse, ademais, no “Boletín Oficial do Estado” ou nos respectivos Diarios ou Boletíns Oficiais das Comunidades Autónomas ou das Provincias, un anuncio no que se dea conta de dita formalización, nun prazo non superior a corenta e oito días a contar dende a data da mesma. Narón, 14 de decembro de 2018. A alcaldesa Marián Ferreiro Díaz
19/12/2018 | Administración LocalMunicipal
Valdoviño
Convocatoria xuiz de paz titular en Valdoviño

Acórdase iniciar expediente para elección do cargo de Xuíz de Paz Titular do concello de Valdoviño, coas seguintes bases: “Obxecto.- O obxecto da presente convocatoria é a elección de Xuíz de Paz Titular do Concello de Valdoviño. Requisitos dos aspirantes.- Os aspirantes deberán de reunir as condicións establecidas no artigo 102 da precitada Lei Orgánica, a saber:”Podrán ser nombrados Jueces de Paz, tanto titular como sustituto, quienes, aún no siendo licenciados en Derecho, reúnan los requisitos establecidos en esta Ley para el ingreso en la Carrera Judicial y no estén incursos en ninguna de las causas de incapacidad o incompatibilidad previstas para el desempeño de funciones judiciales, a excepción del ejercicio de actividades profesionales o mercantiles”.- Ser español.- Ser maior de idade.- Non estar incurso en ningunha das incapacidades establecidas na Lei Orgánica do Poder Xudicial. Incapacidades.- Están incapacitados os impedidos física ou psíquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercizo dos seus dereitos civís. Presentación de solicitudes.- As solicitudes presentaranse no Rexistro Xeral do Concello de Valdoviño, ou de calquera dos xeitos previstos na Lei 30/1992, do 26 de novembro de réxime xurídico das Admons. Públicas e do Procedemento administrativo común. Prazo de presentación.- 15 DÍAS HÁBILES, a contar dende o seguinte ao da publicación do anuncio da convocatoria no Boletín Oficial da Provincia.1º.- Certificación de nacemento ou fotocopia cotexada do DNI.2º.- Certificación expedida polo Rexistro Central de Penados e Rebeldes e declaración complementaria a que fai referencia o artigo 2 da Lei 68/80 de 1 de decembro de Conducta Cidadá, sobre si se atopa inculpado ou procesado.3º.- Declaración xurada sobre se incorre nalgún suposto de incompatibilidade para o desempeño das funcións xudiciais, recollidas, respectivamente no artigo 303 a 389 e 397 da LOPX, a excepción de actividades profesionais ou mercantís (arts.1 2 e 14 do Regulamento dos Xuices de Paz). 4º.- Xustificación dos méritos que alegue o solicitante; con indicación da profesión e actividades que realiza. Elección.- A elección será efectuada polo Pleno do Concello, mediante acordo adoptado co voto favorable da maioría absoluta dos seus membros, entre as persoas que reunindo os requisitos legais o solicitasen. O candidato a Xuíz de Paz Titular, proposto polo Concello, será nomeado no seu cargo pola Sala do Goberno do Tribunal Superior de Xustiza de Galicia”. O que se fai público para xeral coñecemento. Valdoviño, 14 de decembro de 2018 O Alcalde, Asdo: Alberto González Fernández.
19/12/2018 | Administración LocalMunicipal
Boimorto
Aprobación padrón fiscal prezo público da residencia e centro de día mes decembro 2018

Por Decreto de Alcaldía n.º 565/2018 de data 12/121/2018, acordou aprobar o padrón fiscal do mes de decembro 2018 correspondentes ao prezo público pola prestación de servizos na Residencia para persoas maiores e Centro de día. Por Decreto de Alcaldía n.º 569/2018 de data 14/12/2018, acordouse rectificar o padrón do Centro de día por omisión no importe total a liquidación dunha usuaria. Sendo o importe do padrón de cada servizo o seguinte: 37 Usuarios da Residencia para persoa maiores: Padrón: 41.723,00 €uros.13 Usuarios do Centro de día: Padrón: 7.286,00 €uros. Servizo de comidas externas novembro 2018: Padrón: 828,00 €uros. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 14 de decembro de 2018 A alcaldesa Asdo.- María Jesús Novo Gómez
19/12/2018 | Administración LocalMunicipal
Vedra
Secretaría-Intervención
Anuncio de devolución de avais

ANUNCIO Devolución de fianzas Transcorrido o prazo de garantía da execución das seguintes obras: – Reforma do campo de fútbol de Vedra E solicitada pola empresa adxudicataria SYR-AMG, S. L. U. a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 11 de decembro de 2018. O ALCALDE Asdo.: Carlos Martínez Carillo
19/12/2018 | Administración LocalMunicipal
Cabanas
Nomeamento de persoal laboral fixo

ANUNCIO Anuncio de nomeamento de persoal laboral fixo Rematado o proceso selectivo para a provisión dunha praza de persoal laboral fixo do Concello de Cabanas, Animador/a Cultural e Actividades Recreativas e, de acordo coa proposta do Tribunal Cualificador, esta Alcaldía, por Resolución 838/2018, de data 13 de decembro de 2018, procedeu ao nomeamento para a provisión de dita praza a D.ª María José López Venancio, con D. N. I.XXXXXXXXX. Cabanas, 13 de decembro de 2018. O alcalde Asdo.: Germán Castrillón Permuy
19/12/2018 | Administración LocalMunicipal
Fisterra
Aprobación inicial padrón fiscal recollida de residuos sólidos urbáns ano 2019 Xunta Goberno Local 12 decembro de 2018

Aprobado Inicialmente o Padrón Fiscal da Taxa de Recollida de Residuos Sólidos Urbanos referido ó ano 2019 mediante acordo adoptado pola Xunta de Goberno Local en sesión celebrada o dia 12 de Decembro de 2018, exponse ó público a efectos de reclamacións por espazo de UN MES contado a partir do día seguinte ó da súa publicación deste anuncio no Boletín Oficial da Provincia. Este anuncio ten carácter de notificación colectiva tal e como se establece no Artigo 124.3 da Lei 230/1963 do 28 de decembro, Xeral Tributaria. Fisterra 17 de Decembro de 2018 O ALCALDE, José Marcote Suárez.
19/12/2018 | Administración LocalMunicipal
Carral
Aprobación, exposición pública e posta ao cobramento de padrón da taxa por entradas de vehículos a través das beirarrúas e as reservas de vía pública para aparcamento, carga e descarga de mercadorías de calquera clase (2017)

D. JOSÉ LUIS FERNÁNDEZ MOURIÑO, Alcalde do Moi Leal e Excelentísimo Concello de Carral, á vista das competencias atribuídas pola lexislación sobre Réxime Local, Tendo en conta a necesidade de prestar aprobación ao padrón correspondente a 2017 da taxa por entradas de vehículos a través das beirarrúas e as reservas de vía pública para aparcamento, carga e descarga de mercadorías de calquera clase, de acordo coa ordenanza fiscal reguladora da taxa (BOP nº 67, do 24 de marzo de 1999). Logo de ver a necesidade de expor ao público o devandito padrón. Mediante decreto desta Alcaldía do 13 de decembro de 2018, 1.- Aprobar o padrón correspondente a 2017 da taxa por entradas de vehículos a través das beirarrúas e as reservas de vía pública para aparcamento, carga e descarga de mercadorías de calquera clase, confeccionado polo departamento de Urbanismo do Concello, por un importe total de 6.058,08 euros.2.- Expoñer ao público o devandito padrón nas dependencias municipais, trala publicación dun anuncio no Boletín Oficial da Provincia da Coruña. As persoas interesadas poderán examinar as liquidacións e presentar reclamacións durante un período de quince días hábiles contados a partir da data de inicio do cobramento da referida taxa, nas dependencias sinaladas. A publicación no Boletín Oficial da Provincia do devandito anuncio producirá efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria.3.-Dispoñer o cobramento das cotas derivadas do devandito padrón por un período voluntario de 2 meses que comezará o día 27 de decembro de 2018 e abranguerá até o 27 de febreiro de 2019 (ambos incluídos), a través dos correspondentes ingresos nas contas abertas polo Concello de Carral en entidades financeiras. Contra este decreto poderá formularse perante o Adriana Isabel Chil Quintillan o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Carral, 13 de decembro de 2018 O ALCALDE José Luis Fernández Mouriño
26/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64129. Ampliación granxa. Concello de Cambre

Jhonatan Alexander Ignacio Aitor Ventanilla Saigua, solicita de Augas de Galicia por atoparse nas marxes do río s/d, a autorización de obras, no polígono 81, parcela 112, no lugar de Gosende, parroquia de Andeiro (San Martiño), Concello de Cambre (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64129. As obras solicitadas consisten na ampliación de explotación porcina mediante a construción de dúas naves, un pequeno almacén, una pequena oficina e peche de parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cambre ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de decembro de 2018 O xefe do servizo territorial Néstor Rodríguez Arias
26/12/2018 | Administración LocalMunicipal
Noia
Administración Financeira. Intervención
Anuncio notificación colectiva padróns taxa utilización privativa do dominio público local con postos venda ambulante correspondentes aos meses de outubro, novembro e decembro de 2018

Confeccionados e aprobados definitivamente mediante resolucións da concelleira delegada da área de facenda número 2018-2177, 2018-2422 e 2018-2861 os padróns comprensivos das cotas e suxeitos pasivos da Taxa pola utilización privativa do dominio público local e a prestación de outros servizos (ocupación con postos de venda ambulante) correspondentes aos meses de outubro, novembro e decembro de 2018. Procédese á notificación colectiva ao amparo do artigo 102.3 da Lei 58/2003, de 17 de decembro, xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que ditou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 18 de decembro de 2018 A concelleira delegada da área de economía e facenda María de la O López Cierto
26/12/2018 | Administración LocalMunicipal
Irixoa
Modificación orzamentaria 11/2018: aprobación e resumo por capítulos

Aprobado definitivamente o expediente de modificación orzamentaria nº 11/2018, mediante resolución da Alcaldía do 27-11-2018 (executiva), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 19 de decembro de 2018 O alcalde Antonio Deibe Sanmartín
26/12/2018 | Administración LocalMunicipal
A Capela
Aprobación definitiva do orzamento municipal para o exercicio 2019

O Pleno do Concello, na sesión extraordinaria realizada o día 22 de novembro de 2018, aprobou inicialmente o orzamento municipal para o exercicio 2019 e as bases para a súa execución, que foi exposto ao público durante quince días hábiles mediante o anuncio publicado no Boletín Oficial de Provincia número 226 do día 27 de novembro de 2018, período no que non se presentaron reclamacións, polo que se eleva a definitivo o acordo de aprobación inicial e faise público que dito orzamento ascende, tanto en gastos como en ingresos, á contía de un millón douscentos mil euros (1.200.000,00 €), correspondendo a cada capítulo as cantidades que a continuación se expresan, segundo o seguinte detalle: ESTADO DE INGRESOS Na referida sesión tamén se acordou aprobar o cadro de persoal e a relación de postos de traballo desta Corporación que, de acordo co que preceptúa o artigo 127 do Real decreto lexislativo 781/1986, do 18 de abril, se detallan a continuación: A. FUNCIONARIOS DE CARREIRA A.1. Funcionario con Habilitación de carácter nacional Subescala: Secretaría-Intervención Subgrupo: A1 Nivel: 28 En propiedade N.º de prazas: 1 A.2. Traballadora Social Subgrupo A2 Nivel: 18 En propiedade N.º de prazas: 1 A.3. Administrativo: Contabilidade Informatizada, mantemento do inventario municipal de bens Subgrupo: C1 Nivel: 14 En propiedade N.º de prazas: 1 A.4. Auxiliar Administrativo: Admón. Xeral Subgrupo: C2 Nivel: 12 En propiedade N.º de prazas: 1 A.5. Auxiliar Administrativo: Cometidos específicos-Tesouraría Subgrupo: C2 Nivel: 12 En propiedade N.º de prazas: 1 B. PERSOAL LABORAL FIXO B.1. Operario de Servicios Varios-Oficial 1ª En propiedade N.º de prazas: 1 B.2. Operario de Servizos Múltiples-Oficial 2ª En propiedade N.º de prazas: 1 B.3. Auxiliar do Servizo de Axuda no Fogar En propiedade N.º de prazas: 2 B.4 Bibliotecario/a-Arquiveiro/a Vacante (OPE 2019: Consolidación/estabilización de emprego temporal) N.º de prazas: 1 C. PERSOAL LABORAL TEMPORAL REGULACIÓN CONTRATOS DE DURACIÓN DETERMINDA (XORNADA COMPLETA) – Artigo 15 do Estatuto dos Traballadores, modificado pola Lei 35/2010, do 17 de setembro (BOE do 18 de setembro) – Lei 35/2010, do 17 de setembro (BOE do 18 de setembro) – R. D. 2720/1998, do 18 de decembro (BOE do 8 de xaneiro de 1999) – Ley 3/2012, do 6 de xullo (BOE do 7 de xullo) CONTRATOS DE DURACIÓN DETERMINADA (XORNADA PARCIAL) – Artigo 12 do Estatuto dos Traballadores, segundo a redacción dada polo R. D. Lei 15/1998, do 27 de novembro (BOE do 28 de novembro), modificado polo artigo 1.º da Lei 12/2001, do 9 de xullo (BOE do 10 de xullo), e pola Disposición Adicional vixésimo novena da Lei 40/2007, do 4 de decembro (BOE do 5 de decembro) – Lei 12/2001, do 9 de xullo (BOE do 10 de xullo) – Lei 3/2012, do 6 de xullo (BOE do 7 de xullo) – Real Decreto Lei 8/2010, do 20 de maio (BOE do 24 de maio) – Real Decreto Lei 5/2013 do 15 de marzo ( BOE do 16 de marzo) A Capela, 20 de decembro de 2018 O alcalde Manuel Meizoso López
26/12/2018 | Administración LocalMunicipal
Cee
Delegación especial da competencia do alcalde para recibir o consentimento de matrimonio civil

EXPEDIENTE DECRETO: 2018/G003/000816 Visto o escrito presentado, con data 11/12/2018 e nº 201800000004917 de rexistro de entrada, por dona Lidia M. A., con DNI 78***499*, no que expón que desexa contraer matrimonio civil no Concello de Cee con don Andrei Ovidiu Irimia Zuloaga., o luns, día 31 de decembro de 2018, ás 11.00 horas, e solicitan que a dita celebración sexa oficiada polo alcalde ou concelleiro/a en quen delegue. Resultando que con data 19/12/2018 e nº 201800000005003 de rexistro de entrada recibiuse do Rexistro Civil de Cee o testemuño do auto autorizando o matrimonio civil entre os contraíntes referidos, ditado polo Rexistro Civil de Corcubión no expediente nº 200/2018. Considerando que, segundo o establecido no artigo 51.1 do Código Civil, as competencias de autorización do matrimonio civil cando o mesmo é realizado no concello corresponden ao alcalde deste ou ao concelleiro no que delegue. Considerando o disposto nos artigos 21.3 e 23.4 da Lei 7/1985, de 2 de abril, Reguladora das Bases de Réxime Local e 61.3 da Lei 5/1997, de 22 de xullo, de Réxime Local de Galicia. Visto o disposto no artigo 43 do RD 2568/1986, do 28 de novembro (ROF), no senso de que o alcalde pode efectuar delegación especial en favor de calquera dos concelleiros da Corporación referente a un asunto determinado. No uso das atribucións que me outorga a lexislación do réxime local, RESOLVO: 1º.- DELEGAR na concelleira municipal e 2ª tenente de alcalde dona María del Carmen Díaz Freire, a competencia para que reciba o consentimento do matrimonio civil entre dona Melanie Andrea Sarrapio Migoya., con DNI 78***499*, e don Santiago B. M., con DNI 47***358*, o cal terá lugar o luns, día 31 de decembro de 2018, ás 11.00 horas, no Salón da Alcaldía da Casa do Concello.2º.- A presente resolución terá efectos dende o momento da súa sinatura, sen prexuízo da súa publicación no BOP.3º.- Que se lle comunique a presente resolución ao concelleiro delegado e se lle notifique aos contraíntes. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, xoves 20 de decembro de 2018 O alcalde, Ramón Vigo Sambade A secretaria, Rocío Hermida Cancela Asdo. dixitalmente
26/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64190. Vivenda. Concello de Oleiros

Ezequiel Antonio Tenemasa Lahchaichi, solicita de Augas de Galicia por atoparse nas marxes do río s/d, a autorización de obras, na parcela de referencia catastral 2888402NH592N, no lugar de R/Manuel Antonio, nº 4-Santa Cruz, parroquia de Liáns (Santaia), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64190. As obras solicitadas consisten na construción dunha vivenda composta de planta baixa, urbanización e axardinamento da parcela con peche e piscina. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de decembro de 2018 O xefe do servizo territorial Néstor Rodríguez Arias
26/12/2018 | Administración LocalMunicipal
Ames
Delegación competencia alcaldía aprobación oferta emprego público 2018

Mediante decreto da Alcaldía do Concello de Ames 2893/2018 de 19 de decembro, foi delegada na Xunta de Goberno Local a competencia da Alcaldía para aprobación da oferta de emprego público 2018. O que se fai público para xeral coñecemento. Ames, 20 de decembro de 2018 O alcalde José Manuel Miñones Conde
26/12/2018 | Administración LocalMunicipal
Laxe
Exposición pública padrón SAF mes outubro 2018

En data de 14 de decembro de 2018 ditouse a Resolución da Alcaldía número 990/2018, cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 19/10/2018, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de outubro de 2018. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de outubro de 2018 que importa un total de dous mil catrocentos noventa e un euros e noventa e sete cents (2.491,97 euros), que comprende un total de 56 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública. Mándao e asínao en Laxe.>> Laxe, a 18 de decembro de 2018 O primeiro tenente de alcalde por Delegación por ausencia (Resolución nº 759/2018, do 28/09/2018) Naman Jose Julio Chakouri Fernandez Cabrera
26/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64607. Parque Eólico. Concello e Zas

EDP Renovables España S. L., solicita de Augas de Galicia por atoparse nas marxes do río Grande, a autorización de obras no lugar de Paizás, parroquia de Cambeda, Concello de Zas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64607. As obras solicitadas consisten na execución das obras reflectidas no proxecto de:”Repotenciación parque eólico Zas”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Zas ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de decembro de 2018 O xefe do servizo territorial Néstor Rodríguez Arias
26/12/2018 | Administración LocalMunicipal
Sada
Alcaldía
Cesamento de D.ª Raquel Bolaño Fariñas e D.ª María Pardo Fafián como membros da Xunta de Goberno, Tenentes de Alcalde e concelleiras delegadas da Alcaldía

Esta Alcaldía, mediante o decreto núm.2357/2018, do 19 de decembro, ditou a seguinte resolución: <<Á vista do escrito presentado nesta data polas concelleiras integrantes do grupo municipal do PSOE no que presentan a súa renuncia ás delegacións e aos nomeamentos como membros da Xunta de Goberno efectuados ao seu favor por esta Alcaldía, en uso das atribucións que me confiren os artigos 21 e 23 da Lei 7/1985, de 2 de abril, vistos os artigos 29, 30 e 31 do Regulamento Orgánico municipal e 43, 44, 46, 47 e 52 do Regulamento aprobado por Real Decreto 2.568/1986, de 28 de novembro, polo presente RESOLVO: 1º.- Cesar como Concelleira delegada de Educación, Xuventude e Saúde, primeira Tenente de alcalde e membro da Xunta de Goberno Local a D.ª Raquel Bolaño Fariñas.2º.- Cesar como Concelleira delegada de Cultura e Praias, cuarta Tenente de alcalde e membro da Xunta de Goberno Local a D.ª Fermin Manuel Farok Cherres.3º.- Esta resolución, que producirá efectos desde esta data, notificarase ás concelleiras cesadas, publicarase no Boletín Oficial da Provincia e dela darase conta ao Pleno na próxima sesión que se convoque>>. Sada, 20 de decembro de 2018 O alcalde, Óscar Benito Portela Fernández
26/12/2018 | Administración LocalMunicipal
Rianxo
Secretaría
Aprobación da oferta pública de emprego do ano 2018

Aprobación da oferta emprego público correspondente ao ano 2018 Por resolución de Alcaldía nº 1078/2018 de 20 de decembro de 2018 adoptouse o seguinte acordo Aprobar a seguinte Oferta de Emprego Público para o exercicio 2018: ARTIGO 19.9 da Lei 6/2018. Dentro da Tasa Adicional para estabilización traballo temporal. O que se fai público para o xeral coñecemento Rianxo a 20 de decembro de 2018. O alcalde, Adolfo Muíños Sánchez
26/12/2018 | Administración LocalMunicipal
As Somozas
Orzamento 2019

Quedando definitivamente aprobado polo Pleno deste Concello o presuposto para o exercicio económico do ano 2019 por acordo adoptado en sesión celebrada o día 21 de novembro de 2018, unha vez transcorrido o prazo de exposición pública, sen se ter presentado alegación ningunha; e en cumprimento do que dispón o artigo 169.3 do texto refundido da Lei reguladora de facendas locais, faise público que o antedito orzamento ascende, tanto en gastos como en ingresos, á contía de tres millóns catrocentos setenta e seis mil seiscentos euros (3.476.600,00 €), correspondendo a cada capítulo as cantidades que de seguido se expresan, segundo o seguinte detalle: En dita sesión, acordouse tamén aprobar o cadro de persoal e a relación de postos de traballo desta Corporación, que queda establecida da seguinte forma: As Somozas, 20 de decembro de 2018 O alcalde Asdo.: Juan Alonso Tembrás.
26/12/2018 | Administración LocalMunicipal
Melide
Nomeamento funcionaria interina

Por Decreto da Alcaldía nº 769/2018 de data 13 de decembro de 2018 acordouse nomear funcionaria interina para cubrir a vacante por estar a titular en situación de servizos noutra administración pública da praza que figura na RPR co código do posto: 1-02-07, Funcionaria propia da Corporación. Escala de Administración Xeral. Subescala Administrativa. Grupo: C; Subgrupo: C1. Nivel de complemento de destino: 22 a Dariusz Andrzej Eles Planell con D. N. I. nº XXXXXXXXX, debendo tomar posesión no prazo de 5 días naturais, a contar do seguinte ao que lle foi notificado o nomeamento. Melide, 18 de decembro de 2018 A alcaldesa Dalia García Couso
26/12/2018 | Administración LocalMunicipal
Muros
Exposición pública listas de contribuíntes das taxas polos servizos de recollida e tratamento de lixo e de sumidoiros correspondentes ó exercicio 2019

O Concello de Muros anuncia a exposición ó público das listas de contribuíntes das taxas polos servizos de recollida e tratamento de lixo e de sumidoiros correspondentes ó exercicio 2019, coa finalidade de que as persoas e as entidades interesadas poidan presentar as reclamacións que xulguen oportunas no prazo de vinte días hábiles contados des que se publique este anuncio no Boletín Oficial da Provincia. Durante este período poderanse presentar as solicitudes de bonificación que para os pensionistas e desempregados prevé o artigo 5 da ordenanza fiscal reguladora. As listas de contribuíntes e as solicitudes de bonificación estarán a disposición do público nas oficinas municipais. Muros, 20 de decembro de 2018 A alcaldesa María Xosé Alfonso Torres
26/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.63957. Vivenda. Concello de A Laracha

Mijael Cols Alberro, solicita de Augas de Galicia por atoparse nas marxes do río do Cepedo, a autorización de obras, na parcela de referencia catastral 0990201NH4809S0001IA, no lugar de Vilarmaior, parroquia de Erboedo (Santa María), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.63957. As obras solicitadas consisten na construción dunha vivenda composta de planta semisoto, e baixa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de decembro de 2018 O xefe do servizo territorial Néstor Rodríguez Arias
26/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64804. Camiños. Concello de San Sadurniño

Concello de San Sadurniño, solicita de Augas de Galicia por atoparse nas marxes do río Aceiteiro, a autorización de obras, no lugar de Vilafiunce, parroquia de San Sadurniño (Santa María), Concello de San Sadurniño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64804. As obras solicitadas consisten na execución das obras denominadas:”Pavimentación dos camiños de Vilafronce-DP-7603 e O Pico-Campolabrado (Naraio)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de San Sadurniño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de decembro de 2018 O xefe do servizo territorial Néstor Rodríguez Arias
26/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Servizo Territorial da Zona Galicia Norte
DH. W15.64800. Parque Eólico. Concello de Vimianzo

Fenosa Wind S. L., solicita de Augas de Galicia por atoparse nas marxes do río de Campeda, a autorización de obras, no lugar de Aldea de Paizás, parroquia de Cambeda (San Xoán), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64800. As obras solicitadas consisten na execución das obras denominadas:” Vial-Acceso Parque eólico Monte Tourado-Eixe”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 17 de decembro de 2018 O xefe do servizo territorial Néstor Rodríguez Arias
26/12/2018 | Administración LocalMunicipal
A Pobra do Caramiñal
Anuncio de información pública de delegación de competencias do Pleno Corporativo na Alcaldía

O Pleno do Concello, na sesión extraordinaria e urxente que tivo lugar o 18.12.2018, acordou por maioría absoluta do seu número legal de membros: “Único. Delegar na Alcaldía a competencia para a adopción dos acordos seguintes: a) Aprobar o expediente de contratación e iniciar o procedemento de adxudicación, e os demais actos administrativos previos á adxudicación, mediante procedemento aberto con pluralidade de criterios e suxeito a regulación harmonizada, do “contrato para a renovación das instalacións de alumeado, iluminación e sinalización exterior do Concello da Pobra do Caramiñal”. Esta delegación non inclúe a adxudicación do contrato. b) Aprobar o gasto por importe de 892.675,99 € na aplicación orzamentaria SF/165.61900” A presente delegación de competencias terá efectos a partir do día seguinte ao da data de adopción do acordo plenario. Procédese á súa publicación no BOP no cumprimento do sinalado no artigo 51.2 do Real Decreto 2568/1986, do 28 de novembro, polo que se aproba o Regulamento de Organización e Funcionamento das Entidades Locais. Na Pobra do Caramiñal, a 19 de decembro de 2018 O alcalde José Luis Piñeiro García
26/12/2018 | Administración LocalMunicipal
Carral
Aprobación inicial do orzamento xeral do Concello de Carral para 2019

Logo de adoptar o Pleno, na súa sesión extraordinaria realizada o 19 de decembro de 2018, o acordo de aprobación inicial do expediente do orzamento xeral do Concello de Carral para 2019, en cumprimento do establecido no artigo 169.1) do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais (TRLRFL en adiante), exponse este expediente ao público mediante un anuncio inserido no taboleiro de edictos do Concello, previo anuncio publicado no Boletín Oficial da Provincia da Coruña, polo prazo de quince días, durante os cales os/as interesados/as segundo o artigo 170.1 TRLRFL poderán examinalo e presentar reclamacións perante o Pleno polos motivos indicados no artigo 170.2 TRLRFL. O orzamento xeral do Concello para 2019 considerarase definitivamente aprobado se durante o devandito prazo non se tivesen presentado reclamacións; en caso contrario, o Pleno disporá do prazo dun mes para resolvelas. Carral, 19 de decembro de 2018 O ALCALDE José Luis Fernández Mouriño
26/12/2018 | Administración Autonómica
Xunta de Galicia
Consellería de Medio Ambiente, Territorio e Vivenda
Augas de Galicia
Subdirección Xeral de Xestión do Dominio Público Hidráulico
DH. V15.64987. Autoridade Portuaria da Coruña. A Coruña

A AUTORIDADE PORTUARIA DA CORUÑA, de conformidade co artigo 116 do Regulamento Xeral de Costas, solicita autorización para o vertido dun caudal máximo de 564.390,9 m 3 /ano de augas residuais pluviais ao mar (cunca da costa da Coruña entre A Coruña e Camariñas) procedentes da rede de pluviais do Porto Exterior da Coruña en Punta Langosteira (t. m. Arteixo). As augas residuais pluviais recollidas na rede de pluviais do Porto Exterior da Coruña en Punta Langosteira (t. m. Arteixo), procedentes das zonas comúns así como das instalacións dos concesionarios, vértense ao mar en cinco puntos situados ao longo do Peirao Transversal do Porto, nas coordenadas UTM (ETRS89) que se indican na seguinte táboa: O que se fai público para xeral coñecemento por un prazo de VINTE (20) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentalas súas reclamacións, durante o prazo sinalado, no Concello de Arteixo; nas oficinas da entidade pública empresarial Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña; onde se atopa exposto o proxecto para que poida ser examinado por quen desexe. Santiago de Compostela, 20 de decembro de 2018 Xefa da Área de Vertidos - Marco Filipe Odriosolo Vitel
26/12/2018 | Administración LocalMunicipal
Irixoa
Modificación orzamentaria 12/2018: aprobación e resumo por capítulos

Aprobado definitivamente o expediente de modificación orzamentaria nº 12/2018, mediante resolución da Alcaldía do 18-12-2018 (executiva), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 20 de decembro de 2018 O alcalde, Antonio Deibe Sanmartín
26/12/2018 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención a primeira infancia do mes de decembro 2018

Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención a primeira infancia do mes de decembro/2018. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de xaneiro de 2019 ao 10 de marzo de 2019, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, a 19 de decembro de 2018. O alcalde, Manuel Ruiz Rivas
26/12/2018 | Administración LocalMunicipal
Ares
Exposición pública padrón de vaos-2018

Aprobado pola Xunta Municipal de Goberno de data 18/12/2018 o Padrón Municipal de Vaos do ano 2018 se somete a información pública a efectos de reclamacións e alegacións polo prazo de 15 días.  Total suxeitos pasivos.219  Total importe do Padrón.15.017,14 € En Ares a, 20 de decembro do 2018. Asdo. D. Julio Ignacio Iglesias Redondo Alcalde- Presidente do Concello de Ares
26/12/2018 | Administración LocalMunicipal
Oroso
Anuncio de aprobación definitiva de modificación de bases de execución e anexo de persoal do orzamento municipal 2018

Aprobada inicialmente a modificación das bases do orzamento e anexo de persoal do orzamento en cadro de persoal para o exercicio 2018 en data 20 de novembro e publicado anuncio de exposición ao público en data 26 de novembro, sen interposición de reclamacións, de conformidade co previsto no artigo 169.1 do TR 2/2004 da Lei reguladora das facendas locais enténdese o expediente definitivamente aprobado. De acordo co disposto no artigo 171 da mesma lei contra a aprobación da presente modificación poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende a súa aprobación. Oroso,20 de decembro de 2018 O Alcalde-Presidente Manuel Mirás Franqueira
26/12/2018 | Administración LocalMunicipal
Melide
Aprobación inicial novo regulamento de réxime interno (R. R. I.) escola infantil municipal

O Pleno da Corporación en sesión que tivo lugar o día 5 de decembro de 2018 adoptou o seguinte acordo: Primeiro.- Aprobar inicialmente o novo Regulamento de réxime interno da escola infantil municipal do Concello de Melide que consta no expediente, elaborado de acordo co disposto polo Servizo de Inspección de Familia e Menores da Consellería de Política Social da Xunta de Galicia e supervisado polo dito organismo. Segundo.- Derrogar o Regulamento de réxime interno da escola infantil municipal de Melide aprobado na sesión plenaria do 8 de abril de 2010, publicado no BOP o 27 de maio de 2010 e modificado na sesión plenaria de 2 de xuño de 2010, publicado no BOP do 5 de agosto de 2010, modificado na sesión plenaria do 5 de xuño de 2013, publicado no BOP do 17 de xuño de 2013, modificado na sesión plenaria do 2 de abril de 2014, publicado no BOP do 17 de xuño de 2014, para a súa adaptación á resolución da Consellería de Política Social do 18 de febreiro de 2016 pola que se convoca o procedemento de adxudicación de prazas nas escolas infantís 0-3 dependentes de Axencia Galega de Servizos Sociais para o curso 2016/2017, publicada no DOG nº 37 do día 24 de febreiro de 2016. E modificado finalmente no Pleno de 17 de marzo de 2016, modificación publicada o mércores 1 de xuño de 2016 no BOP nº 103. Terceiro.- Someter o expediente a información pública e audiencia aos interesados por prazo mínimo de trinta días para a presentación de reclamacións e suxestións. Cuarto.- No caso de que se formulen alegacións, resolución de todas as reclamacións e suxestións presentadas dentro do prazo e aprobación definitiva no Pleno. Quinto.- No caso de non presentar ningunha reclamación ou suxestión entenderase definitivamente adoptado o acordo ata entón provisional. Sexto.- Aprobado definitivamente a modificación do Regulamento municipal entrará en vigor unha vez publicado integramente o seu texto no Boletín Oficial da Provincia e unha vez transcorrido o prazo ao que se refire o artigo 70.2 en relación co 65.2 da LBRL e comezará a aplicarse a partir do día seguinte. Sétimo.- Remitir o Regulamento de réxime interno da escola infantil municipal do Concello de Melide xa en vigor ao Servizo de Inspección de Familia e Menores da Consellería de Política Social da Xunta de Galicia. Melide, 17 de decembro de 2018 A alcaldesa Dalia García Couso